Държавен вестник, бр. 58, 2013 г., стр. 3

БРОЙ  58	
Д Ъ Р Ж А В Е Н  В Е С Т Н И К 	
СТР.  3  
Чл. 4. (1) Минимумът информация, която 
ЦКС трябва да дава на всеки участник в ха­
зартни игри от разстояние, е следният:
1. салдо по игралната сметка;
2. история на залаганията (направени за­
лози, изплатени печалби);
3. депозити, тегления и свързани транз­
акции;
4. справка за последните IP адреси, от които 
участникът е осъществявал достъп до ЦКС. 
(2) Информацията по ал. 1 трябва да бъде 
достъпна за участника за период не по-кра­
тък от 60 дни. По предварителна заявка на 
участника организаторът на хазартната игра 
трябва да предвиди възможност за генерира­
не и предоставяне справка за информацията 
по ал. 1, т. 1 – 4 за последните 12 месеца в 
10-дневен срок от получаване на заявката.
Чл. 5. (1) Централната компютърна сис­
тема трябва да дава възможност само на 
оторизирани служители на организатора на 
хазартни игри да активират и/или деактивират 
игрални сметки.
(2) Централната компютърна система ре­
гистрира обстоятелствата по ал. 1 в регистър 
всеки път, когато определена игрална сметка 
е деактивирана, включително информация 
за нейното салдо, причината за деактивира­
нето, както и името на служителя, който е 
деактивирал сметката.
(3) Централната компютърна система гене­
рира доклади, в които са изброени игралните 
сметки, групирани според техния статус на 
„активирани“ и „деактивирани“, балансът им, 
причините за извършени промени и служи­
телят, извършил тези промени.
Чл. 6. Централната компютърна система 
генерира криптирана връзка (например от 
типа SSL) при регистрация, идентификация, 
верификация и при промени, извършвани в 
информацията за всеки участник.
Чл. 7. (1) Централната компютърна система 
съхранява информация и генерира доклад за 
участниците в хазартните игри от разстояние, 
направили депозит или извършили транзакции 
на стойност над 5000 лв. (или еквивалентните 
суми в една или повече валути).
(2) Централната компютърна система 
информира участника по ясен и подробен 
начин за всички ограничения, свързани с 
депозитите, както и за достъпа до паричните 
средства във връзка с депозитите.
(3) Централната компютърна система 
съдържа регистър, който да е проследим и 
контролируем и отразява всички депозира­
ни средства, извършени залози и изплатени 
печалби, като включва минимум следната 
информация за тях:
1. дата и час;
2. платежен канал;
3. участник;
4. размер;
5. вид транзакция (например „депозит“, 
„теглене“ и др.).
(4) Централната компютърна система 
приема депозити по открита сметка на ор­
ганизатора по чл. 6, ал. 1, т. 3 ЗХ само от 
доставчици на разплащателни услуги, които 
функционират легално на територията на 
България и/или ЕС.
Чл. 8. Централната компютърна система 
генерира доклади, в които ясно са указани:
1. размерът на депозираните парични 
средства по игралната сметка на участника 
и видът на валутата;
2. паричните средства, депозирани или из­
теглени по игралните сметки на участниците, 
категоризирани според канала за извършване 
на плащане;
3. всички отхвърлени опити за депозиране 
на парични средства;
4. всички деактивирани игрални сметки в 
рамките на дадена финансова година (вклю­
чително причината, поради която игралната 
сметка е била деактивирана).
Чл. 9. (1) Централната компютърна систе­
ма тегли парични средства само от игрални 
сметки, за които е протекъл целият процес 
по проверка на самоличността на участника. 
Ако участник е депозирал парични суми по 
откритата сметка за депозиране на залози и 
изплащане на печалби по чл. 6, ал. 1, т. 3 ЗХ, 
но организаторът не може по безспорен начин 
да установи самоличността на участника, 
депозираните средства се връщат, преди да е 
извършен залог.
(2) Централната компютърна система не 
допуска теглене на средства, което би довело 
до отрицателно салдо по игралната сметка 
на участника.
(3) Централната компютърна система до­
пуска участникът да изтегли всички средства 
по неговата игрална сметка.
(4) Централната компютърна система 
предоставя на участника ясна и изчерпа­
телна информация относно ограниченията 
при теглене на средства и достъп до такива 
във връзка с тегленето им. В случай че има 
разминаване във времето между тегленето 
на средства и отразяването му по игралната 
сметка на участника, което забавя достъпа 
на участника до тези средства, той следва да 
бъде информиран по ясен и подробен начин 
за това, преди да извърши ново теглене.
(5) Централната компютърна система 
уведомява участника, че при депозиране или 
теглене на парични средства се налагат такси 
съгласно действащите тарифи на съответния 
доставчик на разплащателни услуги, с които 
участникът работи.
Чл. 10. (1) Централната компютърна сис­
тема отразява незабавно в игралната сметка 
на участника направения залог в играта.